
السلام عليكم ورحمة الله وبركاته 

بسم الله والصلاة والسلام على رسول الله -صلى الله عليه وسلم-, 
بإذن الله -عز وجل- هنستكمل مع بعض دورة بصائر قرآنية -الجزء 
الثاني - في شرح جزء عم. 

بنكرر دايا إن احنا قولنا إن كان الغرض الأساسي من الجزء الأول من 
دورة بصائر القرآنية: تحويل أهمية القرآن وتدبر القرآن من مجرد معلومة 
عندنا إلى إن هي عقيدة تستقر في القلب. فالعقيدة الإنسان بينافح 
عنهاء بيجاهد من أجلهاء بيبحث عنها حتى تستقر في قلب الإنسان. 
وقلنا إن الجزء الثاني هو بداية للارتباط التفصيلي. 

فكان الجزء الأول ارتباط مجمل: أن القرآن مهم» والقرآن لازم نتدبره, 
القران نورء القران هدى. وبصائر» وبينات» طيب عايزين الحاجات 

دي تدخل في حياتناء فلازم يحدث ارتباط مفصّل بكتاب الله -عز 
وجل -. 


وقلنا هنبدأ بما بدأ نزول القرآن» غالب سور جزء عم سور مفصلة, 
طرقات سريعة على قلب الإنسان الغافل» غالب سور جزء عم من 
أوائل ما نزل من القرآن. وإن كان فيه خلاف في بعض سور جزء عم 
أصلا أنه مدئ, بل فيه فعلا بعض السور مدنية. لكن احنا قلنا هنبداً 
مع جزء عم بإذن الله -عز وجل- مع بعض. بفضل الله أخدنا سورة 
النبأ وسورة النازعات 


والنهاردة بإذن الله مع بعض سورة عبس. 


أ کان بياخدوا أول كلمة أو أول آية بتسمى أو سورة عبس» حقيقة 
السورة دي سورة عظيمة جذا. 


"سورة د ييا من 1 لة aN‏ د جزء عد" 









شبكة الطريق إلى الله way2allah.com‏ 

والواحد بيتحرّج وبيجد في صدره حرج أن يشرح هذه السورة, وخاصة 
لأنها عتاب من الله -عز وجل- في بدايتها للبي -صلى الله عليه 
وسلم-» ويخشى الإنسان ألا يوني البي -صلى الله عليه وسلم- حقه. 
ويخاف غصبًا عنه وهو بيتكلم حتى, ولقيت -سبحان الله- أن المعنى 
ده أشار إليه بعض المفسرين؛ أنه كان متهيبًا وتردد كثيرا إنه يكتب في 
هذه السورة» حفظًا لمقام النبي -صلى الله عليه وسلم-, لأن احنا بجهلنا 
ومكن زلات ألسنتنا ما نستطيعش نوفي النبي -صلى الله عليه وسلم- 


حفه. 


فطبعًا أولّا لازم نفهم زي ما ربنا -سبحانه وتعالى- قال: "وما مُحَمَّدٌ 
إلا وَسُولٌ قذ خَلَتْ مِن قَبْلِهِ اليُسْل أن مات أَوْ فل انبم عَلَى 
أَعْفَابْكُمْ" > وإن ربنا -سبحانه وتعالى- أراد أن 
يرتبط الناس بالدعوة. وربنا -سبحانه وتعالى - ربى الصحابة إن النبي 
صلی ل عليه وسلم- مبهوت "لك يت و يو" ادر ٠‏ 
ربنا -سبحانه وتعالى - أراد إن الصحابة يرتبطوا بكتاب الله -عز 

وجل- إلى يوم القيامة. وربنا حفظ سنة البي -صلى اللّه عليه وسلم- 
> لكن ربنا ماأردش أن يكون الارتباط الدائم بشخص الببي -صلى 
الله عليه وسلم-. ولكن بسنة البي -صلى الله عليه وسلم-. 


وقلنا أن الله -عز وجل- لحفظ هذا الدين: إما حفظ النبي -صلى الله 
عليه وسلم- من الموت» أو حفظ القرآن من التغيير. فالله -عز وجل- 
بحكمته -سبحانه وتعالى - وبعلمه اختار أن القرآن هو الذي يُحفظ من 
التبديل» مش إن شخص النبي -صلى الله عليه وسلم- يحفظ من 
الموت» ولكن سنة النبي -صلى الله عليه وسلم- هي التي ربنا قيد ها 
رجالا يحفظوتها. 


دي بس كانت مقدمة هامة, عشان لو الإنسان صدر منه وأنا باتكلم 
أي كلمة مابتوفيش حق البي -صلى الله عليه وسلم- واحنا مهما 
تكلمنا عن فضل النبي -صلى الله عليه وسلم- على هذه الأمة, وقد 
إيه الجهود اللي بذله -صلى الله عليه وسلم-, لن نوني البي -صلى 

لله عليه وسلم- حقه: ولن يوفيه حقه إلا ربنا -سبحانه وتعالى-. 
ولذلك احنا لما بنيجي بنقدم جزء من الشكر بنطلب من ربنا إنه يصلي 
على النبي -صلى الله عليه وسلم-؛ لإن احنا مانعرفش نؤدي الشكر, 
احنا دورنا نقول: يا رب» صل على النبي محمد -صلى الله عليه وسلم- 
؛ لأن احنا مهما عملنا مش هنعرف نرد فضل النبي -صلى الله عليه 
وسلم- علينا. 


بداية السورة 

بدأت السورة بعتاب من الله -عز وجل- للنبي -صلى الله عليه وسلم- 
الموقف معروف طبعًا. موقف ابن أم مكتوم جاء إلى البي -صلى الله 
عليه وسلم-» وقعد يطلب من النبي -صلى الله عليه وسلم- في وقت 
كان فيه الكبراء والعظماء والأغنياء من قريش, وكان البي -صلى الله 
عليه وسلم- في هذه اللحظة يريد أن يُسلِم هؤلاء, ودابما الداعية بيبقى 
نفسه في یمان أمثال هؤلاء؛ لأن دول لو آمنوا فيه ناس كثيرين جدًا 
متأثرين بمم. فحرص النبي -صلى الله عليه وسلم- هنا مش على أموالهم 
ولا على ما معهم من مال؛ أبدَاء ولكن إن هؤلاء العظماء قد يُسخروا 

هذه الأموال لنصرة دين الله -عز وجل-» ونحن غمر بفترة استضعاف»› 
وف فترة الاستضعاف الإنسان بيبحث عن أي مخرج» طيب ممكن فلا 
يُسلم, بمكن لفلان أن يَنصر الدين» ممكن فلان يسخر الأدوات اللي 
معاه» ففي فترة الاستضعاف إنت بتبحث عن أي مخرج. 

في وسط الاستضعاف المكي يبجي ابن أم مكتوم ويطلب من النبي - 
صلى الله عليه وسلم- أكثر من مرة وهو أعمى إنه يلتفت إليه أو يترك 
هؤلاء العظماء, والبي -صلى الله عليه وسلم- مرتبط بمؤلاء. فعبس 
البي -صلى الله عليه وسلم-. مع إنه كان أعمى, وابن أم مكتوم - 
رضي الله عنه- ماشافش ده كان أعمى» مجرد العبوس والتوليى عنه 
والإعراض عنه والاهتمام بعظماء قريش ومني أن دول يسلموا؛ نزل 


بسببه العتاب. 






فلماذا العتاب؟ 

ليه العتاب؟ وتعالوا نشوف عايزين نمشي مع التفاصيل اللي في السورة. 
ربنا -سبحانه وتعالى- في أول السورة بيقول: "عبس وَتَوَل * أَنْ جَاءَه 
بدأت السورة بملمح قسمات لوجه البي -صلى الله عليه وسلم-, 
وهنا البي -صلى الله عليه وسلم- هو الداعية الأول اللي مفروض 
يسير على جه الدعاة, فلما الله -عز وجل- يعاتب النبي -صلى الله 
عليه وسلم- المفروض الداعية يحط العتاب ده في حسبانه» وأنه ممكن 
بقع في هذا ده طبيعي. 

فبدأت السورة بقسمات الوجه, وده يدل أن قسمات وجه الداعية 





الإنسان وهو يسير في الطرقات بين الناس؛ مجرد إنك تنسي إلقاء 
السلام على الناس ده ممكن يخلي الناس تزعل منك. 


أنا أذكر في إحدى المعتكفات في رمضان» في وسط الاعتكاف -ني 
اليوم الخامس أو السادس- من الاعتكاف., فجأة لقيت أحد الدعاة 

اللي كان معتكف معايا جايب أخ وجاي بيقول لي: أنا عندي عتاب 
صغير. فقلت له: فيه إيه؟ فلقيت الأخ اللي معاه بيبكي, فبقول للخ 
الصغير: إنت بتعيط ليه؟ فالداعية بيقول لي: ده هو زعلان منك» انت 
آذيته! فقلت له: أنا؟! ده أنا جاي مستغرب إنه معاك, قال لي: إنه جه 
أكثر من مرة يكلمك» وانت كنت مشغول ومتجهم بترتيب الاعتكافات 
فاعتقد إنك انت لا تأبه له أو مش واخد بالك منه؛ فبکی! 

فممكن قد إيه قسمات وجه بس الداعية وملامح وجه الداعية تؤثر في 
الملدعو وأنت لا تشعر. 

إنك تحافظ على الابتسامة وتحافظ على السكينة والطمأنينة دي بتبث 
مشاعر للمدعوين, فالداعية لازم يبقى واخد باله حق من قسمات 
الوجه حتى من إلقاء السلام. 

كان برضه أخ داعية في منطقة ناس زعلانة منهء ليه؟ بيقولك بينسى 
يسلم علينا في الرايحة والجاية. يعني مجرد أشياء بسيطة جدًا» لكن 
الداعية في كلماته وني نظراته وني قسمات وجهه وني حركاته لابد أن 

يكون على حذر. مجرد إنه يلقى الناس بوجه طلق وبوجه متبسم ده أمر 
فإن البداية تبدأ بعتاب في قسمات وجه البي -صلى الله عليه وسلم- 
وهو أعمى لم يرى ذلك دي فيها عتاب. 

يبقى مجرد تغيير وجه الداعية» ممكن الداعية يتسأل عنه. انت عملت 
كده ليه؟ يعني انت لما قابلت فلان لم كشن له وتَبْشَّ؟ فالبي -صلى 
الله عليه وسلم- ٤‏ البخاري لما کان يأتيه الأقوام, يقول: رحبا بَالقَوْمِ 
غير حَرَايا وَل نَدَامَى". يقوم البي -صلى الله عليه وسلم- ويبشرهم: 
تفسه الك" > تبشرهم وون عليهم الأمور. 

فدي البداية؛ العتاب في قسمات وجه البي -صلى الله عليه وسلم-. 


"عبس وَتَوَلى" 


١‏ صحيح البخاري 

تَوَلّ: مش بس الإعراض» مش بس سابه والتفت لعظماء قريش؛ لأ 
ده تولى؛ أي: ذهب إلى ما هو أولى. ودي نقطة مهمة جدًا: ترتيب 
أولويات الداعية مش كما يرى الداعية» ولا بمتغيرات الواقع؛ فيه 
معطيات شرعية وفيه معايير ربنا -سبحانه وتعالى - وضعها لازم الإنسان 
فربنا بيقول: 'عَبَسَ وول" أي: اتجه إلى ما هو أولى في حسبانه, أنا لما 
أتولى شيء يعني باسيب حاجة مش بس باسيبها زهدًا فيهاء أنا باسيبها 
لأن أن أرى إن فيه حاجة أولى منها. 

فالبي -صلى الله عليه وسلم- في هذه اللحظة رأى أن الأولى أن يتجه 
إلى دعوة عظماء قربش, وأن يترك الصحابي المقبل. 

فربنا هنا -سبحانه وتعالى - عمل له موازنة: دول عملوا إيه. وده عمل 
إيه؟ ده كان جاي صفته عاملة إزاي؟ وهم صفتهم عاملة إزاي؟ حيث 
إن الإنسان يعرف يرتب الأولويات لو عنده مجهود يبذله هنا ومجهود 
يبذله هناء مش بمزاج الداعيةء يعني أنا مثا فيه مدعو طالب مني حاجة 
ومدعو تان طالب مني حاجة, هنا بيتعارض» عند التعارض لازم تقدم 

الأولى» إنك تقدم فلان أو فلان مش بالمصالح الشخصية ولا الحزبية 
ولا الفئوية ولا المادية ولا الاجتماعية. مش معنى إن فلان أرقى اجتماعيًا 
أو فلان أغنى أو فلان أقرب لي أو فلان بيسمع كلامي أو فلان منتمي 
لجماعتي, لاء مش دي المعايير التي بنقيّم على أساسهاء مش دي المعايير 
التي بتخلي الإنسان يختار إيه هو الأولى: أو ده من قبيلتي أو ده من 
أسرق أو ده هیفیدن بعد کده» فيه معايير ثابتة ربنا -سبحانه وتعالی- 
وضعها ومبثوثة في القرآن والسنة. فهنا "عبس وَتَول". 





هل مجرد العتاب؛ مجرد إن رجل صحابي كان أعمى وزعل من الموقف 
فربنا نزل العتاب؟ ما الداعية ممكن بخطئ أخطاء كثيرة غصبًا عنه؛ لأنه 
بشر يتحرك بين الناس» غصبًا عنه تمكن يغلط. هل مجرد هذا العتاب 
وهذه السورة اللي تتسمى باسم الموقف -تغير في قسمات الوجه: 
السورة اسمها سورة عبس- سورة كاملة بالرغم أن ها أغراض أخرى 
وقضايا دعوية أخرى وخاتمة أخرى» هل السورة العظيمة دي» وتسمية 

سورة وربنا -سبحانه وتعالى- ينزها في القران ويحفظها إلى يوم القيامة, 
هل جرد عشان شخص زعل؟ لا.. أبدًَا! ده أخطر من ذلك. 






ضبط المعايير عند الداعية 
النبي -صلى الله عليه وسلم- ربنا -سبحانه وتعالى- عصمه في تبليغ 
الرسالة» وقال الله -عز وجل-: "وما أَرْسَلْنَا من قَبْلِكَ من رَسُولٍ ولا 
ي إا إِذَا مى أَلْقَى السَيْطَانُ في اميه فَيَنْسَحْ الله ما يُلْقِي الشَبْطَانُ" 
ح٠۵۲‏ أمنيات الأنبياء هي إيه؟ أن يستجيب الناس كلهم إلى 
دعوقم. هذه الأمنية -إن الناس تسلم- الشيطان ممكن يستغلها. 
مثا أنا كداعية أو أي شخص كداعية عايز الناس تُسلمء فيجيله 
الشيطان يستغل هذا الحرص على إسلام الناس» فيقول له إيه: بلاش 
الكلام ده انت متشدد» انت ممكن تركن للظالمين» انت ممكن تؤخر 
البيان ده» انت ممكن تغير في الدعوة» فممكن الشيطان يستغل هذه 
الأمنيةء بالنسبة للأنبياء؛ فربنا قال: "فَيَنْسَحْ الله مَا يُلْقِي الشّيْطَانُ", 
ربنا بيحفظ الأنبياء من ذلك» إن هم يغيروا أو يبدلوا. 

لكن بالنسبة للدعاة؛ لأ الدعاة ماخدوش الوعد بكده» لذلك لا بد أن 






فهنا السورة هي قد تكون بالنسبة للدعاة -غير النبي -صلى الله عليه 
وسلم- بالنسبة للدعاة- دي بداية الانخراف عن مسار الدعوة؛ إنك 
تبدأ تراضى ي البشر وتبداً تضع معايير أرضية لتقييم المدعوين؛ ده غني, 
يبقى أنا هأقدمه على الفقير, ده ينتمي جماعتي أنا هأقدمه على اللي 
مش منتمي ي“ ده اجتماعيًا أعلى أنا هأقدمه على ده! يبدأ البشر 
يضعوا معايير أخرى في الدعوة غير اللي ربنا أرادها. 

تبدأ الدعوة تنحرف؛ بدايات صغيرة» صغيرة» إلى أن تنحرف بعيدًا عن 
المسار اللي ربنا يريده. وإن ربنا -سبحانه وتعالى- وضع إن الداعية له 
هدف أساسي وهدف رئيسي وهو تزكية الناس؛ "وَمَا يُدْرِيِكَ لَعَلَّه 
أنت لك وظيفة أساسية؛ فالذي بأتيك يطلب هذه الوظيفة منك - 
وهي التركية التركية- لا تتردد معه. قد تتعارض بعض المجهودات عند الداعية 

والأعمال عند الداعية» يرتب هذه الأولويات با يرضي الله -عز وجل- 
> طبعًا ده عايز استقراء من القرآن والسنة» لكن 5 الترتيب الأوحد 
آه إن طالما غني يُقَدم على الفقير أو اللي تبعي يُقَدمِ على اللي مش 


تبعى ) أبدًا. 


هنا وضع الله معايير منها: المُقبل بيْقدّم على المعرض -دي إحدى 
المعايير التي جت في السورة- اللي جاءك غير اللي مستغني» ربنا قال: 
"ما مَنِ اسْتَغْيَ * فَأَنْتَ لَهُ تَصدَّى", 'وَأَمّا مَنْ جَاءَكَ يَسْعَى' 

يبقي لما يبقى عندي اتنين؛ واحد غني واجتماعيًا أعلى وتبعي وبيحبني 
وممكن يسمع و.. و .., وأيًا كان فيه مواصفات حلوة بالدسبة لك انت 
كشخصء. وشخص تان فقير واجتماعيًا أقل ومش تبعك ولكن هو 
مُقبل ويريد أن یتزکی» وده فمُعرض, انت المفروض لما بحصل تعارض 
في المجهودات تُقدّم هذاء لأن ربنا اللي قال هذا: "وَأَمّا مَنْ جَاءَكَ يَسْعَى" 
مش عايزين المعايير الرأسمالية المادية اللي انتشرت ونشرها الغرب في 
العام تؤثر على معايير الدعاة, الدعاة عندهم معايير ربانية» ودي أهم 

نقطة في السورة: ((ضبط العايير عند الداعية)) ألا يتأثروا بالمعايير 
الأرضية -معايير المادة- لكن هم معايير ربانية وضعها الله -عز وجل- 


والإنسان هيّسألء الداعية هيّسأل اذا قدمت هذا على هذا؟! 

ربنا سال سیدنا عيسى : "انت قُلتَ لتاس" ٤‏ السؤال 
هيتسأله كل داعية» أأنت قلت للناس هذا الكلام؟ ما الدافع من وراء 
هذا الكلام؟ ماذا تريد من هذا الكلام؟ ما الغرض من هذا الكلام؟ 
لماذا فضلت فلان على فلان؟ سيّسأل الداعية حتى عن قسمات الوجه. 
جاء العتاب هنا باسم "عبّسَ". حتى عن قسمات وجهه. ليه هششت 
وبششت لهذا الظام وأنت تعلم أنه ظا؟ لماذا هششت وبششت له 
هل لك غرض شرعي؟ هل لك حجة شرعية تقوها أمام الله -عز وجل- 
؟ كل هذا سيّسأل عنه الداعية.. نسأل الله أن يحفظنا جميعًا وأن يسددنا 


وأن يوفقنا. 
إزالة الحرج من صدر الداعية 

"عبس وَتَوَل" السير وتتبّع الحدث ده من السِيّر يطول» لكن احنا 
عايزين نمشي مع القرآن. القرآن جاب كلمة 'أنْ"؛ "أن جَاءَهُ الْأَعْمَى" 
امت النبي -صلى الله عليه وسلم- عَبسَ وَتَوَلْ؟ امتى النبي -صلى الله 
عليه وسلم- تغيرت قسمات وجهه الشريف -صلى الله عليه وسلم- 
واتجه إلى ما هو أولى؟ القرآن بيقول إيه؟ "أن جَاءَهُ الأغمى' 

اَن هنا لها معنى من اثنين: 

-١‏ إما لأن جاءه الأعمى: تعليلية 

؟- أو (أن): بمجرد أن جاءه الأعمى 

زي: "گلا إِنَّ الإِنْسَانَ لَيَطْعَى * أن رَآهُ اسْتَغْقَ" ؛ إما لأنه 
رأى نفسه استغنى» أو بمجرد أن رأى نفسه استغنى, والاتنين تمشي. 
يبقى التغير عند النبي -صلى الله عليه وسلم- حصل بمجيء الأعمىء 
يبقى نتخيل المشهد: النبي -صلى الله عليه وسلم- بيدعو العظماء 
والكبراء من قريش» أول لما جه - الروايات بتقول أنه قعد يشد في إيد 
البي -صلى الله عليه وسلم-», أو قعد يشغله عن دعوة الآخرين» إغا 


"سورة د ييا من 1 لة الثم د جزء عة" 









شبكة الطريق إلى الله way2allah.com‏ 

القرآن بيقول بمجرد الجيء حصل التغير داخل نفس النبي -صلى الله 
عليه وسلم-, وظهر ذلك على وجهه -صلى الله عليه وسلم-. 

يبقى مجرد مجيء الأعمى؛ آه يبقى هنا الداعية ممكن يكون في صدره 
حرج من وجود بعض الفقراء معاه» وشايف إن وجود بعض الفقراء قد 
فر وجود الأغنياء. لا؛ التقسيمة دي مفروض ماتبقاش عند الدعاة. 
بل هذا الخرج اللي بداخل صدور بعض الدعاة - أنه بتحرج أن يكون 
في المدعوين بعض الفقراء وأن ده قد ينفر الأغنياء؛ هذا الخرج ماينفعش 
يبقى في صدر الداعية. 

يبقى الداعية مطالب إن ياخد باله نما حدث في داخل صدره» نما يحدث 
في داخل نفسه» إن هو متضايق من فلان» حاسس بحرج من وجود 
فلان» ليه؟ انت حاسس بالحرج ده لماذا؟ لأمور ومعايير شرعية يرضاها 
الله -عز وجل-؟ 


"سورة عبس" من سلسلة "تفسير جزء عد" 








شبكة الطريق إلى الله way2allah.com‏ 

فالقرآن هنا قال بمجرد مجيء الأعمى» لسه ماحصلش انشغال» أو 
السبب هو مجيء, ماقالش أن الأعمى شغله. تعبير القرآن قال: "أن 
جَاءَهُ الْأَعْمَى". 

وقال الأعمى» ماقالش ليه ابن أم مكتوم؟ ويُعرّف من السيرة أنه أعمى, 
يبقى لأن السبب أن هو أعمى. 

يبقى مجيء واحد فقير أعمى ده خلى النبي -صلى الله عليه وسلم- إن 
هو يعبس في وجهه ويتولى ويعرض عنه إلى هؤلاء» وبشعر بحرج في صدره 
أن يظن الأغنياء أن هؤلاء هم أتباع الأنبياء. وهذا حق» هيظل هؤلاء 
هم أتباع الأنبياء» وهرقل كان عارف كده لما سأل: الأتباع الأكثر, 
الأغنياء أم الفقراء؟ لما أبو سفيان قال له: الفقراءء قال هرقل: وكذلك 
أتباع الأنبياء. 


إِذَا "فلا يكن في صَدْرِكَ حرج مِنْه" ؛ ما ينفعش الداعية 
بشعر بحرج من السنن الكونية والسنن التشريعية» ماينفعش وجود الحرج 
في الصدرء أول لا تحس بحرج في صدرك من شيء من الدين اعرف إن 

قصاده هتترك شيء» "فَلَعَلَكَ تارك بَعضَ ما يُوحَى إلْيْكَ وَضَائقَ به 
صدرك' 

أول ا صدرك يضيق بشيء اعرف أنك مش هتعرف تقوله کويس» لو 
صدرك عنده ضيق مش قادر تتكلم عن الأمر بالمعروف والنهي عن 
المنكر هتلاقيك مابتأمرش بالمعروف وتنهى عن المنكر كويس, لا تجد 
في صدرك ضيق وحرج من الولاء والبراء هتلاقيك مش عارف تطبق 
الولاء والبراء كويس» كذلك من الجهاد, كذلك من الإيمان والكفر 
والفسق والنفاق» من هذه المعلومات العقدية اللي تصدر للناس وثبين 
للناس» لما تجد في صدرك حرج من الغيب» من الأحاديث والآيات 
القرآنية التي تحدثت عن الغيب» عندما تجد في صدرك حرج من هذه 
الأشياء لن تستطيع أن تبلغها كما يريدها الله -عز وجل-. 

تلاقي مثلا اللي في صدره حرج من جهاد الطلب يقعد يقول أصل 
الإسلام انتشر دفاعا عن النفس وهو مااستعملش سيف! ويقعد يجيب 
كل أحداث السيرة والتاريخ ويبررهاء ليه؟ لأن في صدره حرج من ذلك. 

فلا ينبغي أن يكون في صدر الداعية أي حرج من أي تشريع وضعه الله 
-عز وجل-., أو من أي سُنَّة ستها الله -عز وجل-. 


يبقى إِذَا عشان مانتهوش من الكلام السورة بدأت بملمح من قسمات 
وجه النبي -صلى الله عليه وسلم- في موقف أثناء الدعوة» وكأن البي 
-صلى الله عليه وسلم- لو احنا اعتبرنا أن ترتيب السور: ا 

والنازعات دي أوامر لإلقاء النبأ على الجتمع» ودعوة الناس عن يوم 
القيامة» وبالفعل النبي -صلى الله عليه وسلم- نَرَلَ بمذه الأشياء 
وتكلم» وكان حريص على إبمان الزعماءء بنقول أن اللي حدث ده مش 
جرد تخليد لموقف بسيط -أن شخصًا زعل فالموضوع مراضية له وإن 
كان ده يعتبر جبر الخواطر أمر معتبر في الشرع- لكن الموضوع أكبر 
من ذلك» احنا بنقول أن الموضوع قد يؤدي إلى انحراف في الدعوات, 
ودائمًا كان القرآن مع النبي -صلى الله عليه وسلم- بيبدأ يلحق 
الموضوع من الأول خالص لأن البي -صلى الله عليه وسلم- كما أخبرنا 

هو معصوم من ذلك» لكن الدعاة لا بد أن يكونوا على حذر من هذه 
الأشياء. 






فنؤكد ثانية هذه القاعدة: لا ينبغي أن يكون في صدر الداعية أي ي حرج 
من أي سنة شرعية وضعها الله -عز وجل وبينها في القرآن أ و في 
السنة النبوية. 


ثم يقول الله -عز وجل-: "وَمَا يُدْرِيكَ لَعَلَهُ يَرَكّى" الكلمة دي مهمة 
أوي بالنسبة للداعية, ليه؟ 

أحيانًا الداعية لا يتوقع الخير اللي جوه الإنسان» فمثلا أنا لي تقييم» 
فيبجي واحد بادئ يلتزم ومدعو, فأنا أقول لا لاء فلان ده تلاقيه مش 
هيعرف يعمل حاجة, أو ده فقير ومستواه التعليمي بسيط فبلاش تضيع 
وقتك معاه, هذه المعايير في التقيبم بتبقی . 

أنا عارف إن واحد تاني هيقولي لأ ما أحيادًا بيتعارض وأنت بَقَدّم.. 
أنا مش باتكلم عن التعارضات» أنا باتكلم على إعطاء هذا التقييم 


ابتداءً, أنك تقول: لاء أنا مش هادي لده وقتء أنا هادي لده! ويبقى 

الموضوع له اعتبارات أخرى» لكن ربنا بيقول لك "وما يُذْرِيكَ لَعَلَُ 
كى" أنت ايش عرفك الخير اللي جواه. ايش عرفك إن الأعمى ده 
ممكن يفيد الدين قد إيه؟! أحياتا أنت لا تتخيل! 

كل إنسان بداخله إيمان أنت لا تتخيله. وأيضًا بداخله فجور أنت لا 
تتخيله! "واتل عَليهم َب الذي آتيتاه آياتتا" وفي الآخر أصبح كالكلب 
يلهث» وقاتل المائة؛ اللي كان يشوفه وهو بيقتل يقول ده لا يمكن يبقى 
جواه خير أبدَاء الله -عز وجل- أنزل له ملائكة وحرك له الأرضء ربنا 
حرك الأرض عشان شخص.. وشخص قاتل! انت لو شفته في الأول 
تقول لا يمكن أبذل وقت مع ده» تقول لا بمكن ده مفيش فيه فايدة, 
وقتل آخر ما قتل؛ قتل راهب؛ وقتل واحد عامل لدين الله! لا يمكن 
أبدًا يكون فيه أمل, 

"وَمَا يُدَرِيكَ"! انت ليك وظيفة, إنه قد يتزكى, انت عليك أن تطرح 
آيات القرآن وتبين انت له آيات القرآن» وما يدريك ماذا ستفعل هذه 
الآيات في هذه النفس البشرية, هذه الآيات القرآنية التي قد تؤثر -بل 
بالفعل تؤثر- في الحجر, ولو نزلت على جبل لدكته والَرَابْئَهُ حَاشِعًا 

مُتَصَدّعًا من خَشِيَة اللّه"! وما يدريك ما تأثير هذه الآيات في هذا 
الشخص! هذا الشخص قد يتغير.. قد ينقلب.. قد يفيد الدين بأشياء 


أنت لا تتخيلها. 


دور الداعية هو أن يُعَرّض الناس لآيات القرآن 

في الأثر المشهور -وإن كان فيه ضعف سندًاء لكن تناولته السير- عن 
نعيم بن مسعود عندما قال له البي -صلى الله عليه وسلم-: '"خَذّل 
عَنَا مَا اسْتَطّعت" أنت وما يدريك ماذا سيفعل في الأحزاب؟ وأن كان 
ربنا يجعله سببًا في حل أزمة رهيبة في غزوة الأحزاب.. أنت وما يدريك 


اللى قدامك تمكن يعمل إيه؟! 
فالكلمة بتعرف الداعية إنه لا يعتمد على تقييمهء وإنه ماياخدش التقييم 


الابتدائي اللي بيشوفه من الأول» أول ما بيتعرض لشخص غصبًا عن 
الإنسان بيعمل تقييم ابتدائي للشخص.ء وممكن غصبًا عنه كمان يبدأ 

يصنفه. ودي من الأخطاء اللي للأسف وقعنا فيها وأدت إلى التحزبات 
والتفرقات. 

أنت ما يدريك إيه اللي هيحصل جواه لما يتعرض لآيات القرآن؟ انت 
دورك تعريض الناس لآيات القرآن "يلو عَلَيْهِمْ آياته وَبْرَكيهم وَيُعَلَمُهُم 
الكتاب وَالحكمة" > ده دورك. 

انت وما يدريك إيه اللي هيحصل منه؟ ليه تقول لأ؟ ده ربنا بيقول عن 
الكافر: 'فَأَجِرْهُ حف يَسْمَعَ كلام الله" التوبة: "؛ حتى يتعرض لهذا النور, 
ثم وما يدريك ماذا سيحدث بعد هذا؟ فربنا بيقول للنبي -صلى الله 
عليه وسلم- "وَمَا يُدَرِيكَ". 


طيب إيه اللي هيحصله لما يتعرض لآيات القرآن؟ حاجة من اتنين: 
201 

المرحلة الأعلى ودي اللي بدأ بجا -وهي التي كان ابن أم مكتوم أهل 
لها رضي الله عنه- إنه يتزكى؛ التركي ده عبارة بعد ما أن تفاعل مع 

آيات القرآن تفاعل حقيقي وتطهرت النفس وفغت النفس» فالتزكي فيه 
نماء وطهارة -الزكاة فيها معنيين وكنا ذكرنا ده في سورة النازعات-. 
الزكاة فيها معنيين؛ النماء والطهارة وده أعلى حاجة تحصل لا الإنسان 
يتعرض للقرآن. ودي نفس الكلمة اللي جت لا ربنا برضه قال لسيدنا 
موسى: "اذب إلى فِرْعَوْنَ إِنَهُ طَقى * قل هَل لَك إلى أن تَرَكى' 
. فإذا كان ربنا بيقول لسيدنا موسى روح قول 
لفرعون: "مَل لَك إل أَنْ ترک" انت وما يدريك إن ابن أم مكتوم هو 
هيتزكى وهو مسلم أصلا يزداد في التركي؟! فهنا ربنا بيقول: "وم 






طيب افرض مش هيتزكى؟ يعني إيه مش هيتزكى؟ افرض إعانه مش 
هيزيد؟ طيب أنا أكلم واحد ليه وفيه احتمال إيمانه مايزيدش؟ الاحتمال 


الثاي: إنه يتذكر. 
إيه الفرق بين التزكي والتذكر؟ 

© التذكر: المعلومة في الذهن لسه ماغيرتش في القلب» لکن هي لسه 
معلومة جواه؛ المعلومة دي بتفضل في عقله ممكن تنفعه قدام في 
يوم من الأيام, عشان كده ربنا قال: "أو يَذَكَرُ فَتَنْمَعَهُ الذكرى". 
يعني ممكن تنفعه في المستقبل. 
يعني مثا : انت كلمت واحد عن الأثر الدنيوي للدين وعن الدار 
الآخرة وعن موت الفجأة وعن حسن الخاتمة وعن سوء الخاتمةء كلامك 
ماتوغلش إلى القلب» ماخلاهوش وهو قاعد قدامك ياخد قرار الآن 
بترك المعاصي والالتزام, لاء المعلومات لسه ماتوغلتش في القلب ما 
وصلناش لمرحلة التركي, المعلومة في مرحلة التذكر لسه» يقوم الشخص 
ده ياخد المعلومة وبمشي وما يتغيرش» فانت معقتد آنا ضيعت وقت 
معاه» الولد ده مفيش منه أمل» أنا كلمته كتير» المعلومة دي لسه جواه. 
يقوم يموت له واحد صاحبه» والده بمرض, يخسر فلوس» يحصل موقف 
يتدكر هذه المعلومات فيتزكى, فيأت القدر بتقدير من الله -عز وجل- 
للوقت اللي يحدث فيه التركي. 

فكلمات الداعية هي عبارة عن طرقات على جدار الغفلةء لا تتعجل, 
يعني لما تيجي تضرب على جدار الغفلة لواحد ومايتكسرش اعلم إن 
بإذن الله هذه الطرقة على الأقل هزت الجدار» خلت الجدار هش. 
عشان الخبطة اللي بعدها اللي ممكن ماتجيش منك» ممكن تيجي من 
الأقدار, ممكن تيجي من داعية تان؛ ممكن تيجي من موقف إن الدنيا 
تمطر في وقت عجيب» إن هو يتوه ويدعي ربنا مغلا إنه يحص له موقف 
عجيب. فأنت لا تدري ماذا سيحدث من كلماتك! فالداعية لا ييأس 
أبدَا نما يلقيه من كلمات. 

« 'وَمَا يُدْرِيكَ": التركي دي المرحلة الأعلى, والمرحلة الأقل: "أو 
بعض العلماء كان فرق ما بين (يذّكُرء يتذّكر). يتذكر: المعلومات 
التفصيلية يعني واحد مركز. 
أما يذكر: معلومات مجملة, يعني كمان حتى لو هياخد كلامك مجمل 
مش مشكلة. 
"أو يَذَكرْ فَتَنْمَعَهُ الذّكْرَى" أي فتنفعه في المستقبل هذه الذكرى. 

يبقى دور الداعية أن يُعرَض الناس لآيات القرآن» 'يَثْلُو عَلَيْهِمْ آياتِنَا" 
وبعد تلاوة الآيات تحدث التركية؛ وبعد التركية يحدث التعليم» "يلو 
عَلَيْهُمْ آياته وَيرَكيِهِمْ وَيُعَلَمُهُمْ الكتاب وَالْكْمَةَ' 

دي المراحل؛ تلاوة الآيات تؤدي إلى تزكية تؤدي إلى دخول العلم لقلب 
طاهر فعندئذ ينفع العلم. 

فربنا بيقوله: "وَمَا بُذريك لَعَلَهُ يَركّى"» أو لو مش هيحصل التزكي 
هيحدث التذكر "أو يَذَكَدْ فَعَنْفَعَهُ اللكرَى". 

يبقى احنا بنقول أحياناً تقييم الداعية بيطلع خطأٌ ويُقيم إن الشخص 
ده مش هيبقى فيه منه أمل» لکن ربنا بيقول لك: "وَمَا يُدرِيِكَ" قاعدة 
مهمة جدًا عند الدعاة يقال هم: "وما يُذرِيك لَعَلَهُ رگ" 

ركان المشهور أيضًا في السبر إن كان الصحابة لما بمروا على عمر بن 
الخطاب في الجاهلية يقولون: "لو أسلم حمار ابن الخطاب ما أسلم 
عمر" وأسلم عمر -رضي الله عنه-» وكان تابي واحد في الأمة بعد 
سيدنا أبو بكر, بعد النبي -صلى الله عليه وسلم-. 

التعامل مع المستغني 

فربنا بيقوله: "أَمَا م مَنِ اسْتَْق * فا نت له تدس" التناي ده انت بتختاره 
على أساس إيه؟ ده واحد استغنى! وده أكثر صفة تخلي الإنسان 
مايستفيدش من كلامك؛ المستغني! لذلك من أهم طرقات القرآن على 
القلب الغافل أنه يبين أماكن الضعف عند النفس البشرية؛ يجيب مغلا 
الإنسان ويحطه في نص البحر ويقول له انت هنا ضعيف, يُذكر الإنسان 
بلحظة الوفاة ويقول له انت هنا ضعيف, يُذكر الإنسان "'وَلَقَدْ جِنْثُمُونَ 
فُرَادَى" > ويقول له: أنت هنا ضعيف» يُذْكر الإنسان وهو 
على فراش المرض» ويقول له: أنت ضعيف. فالقرآن بُذكر الإنسان 
بلحظات الضعف حتى يحتاج إلى الله "يا أَيّهَا الاس أَنْثُمْ الفُقَرَاءُ إل الله 
الله هو الع الْحَمِيدُ" » أنت محتاج لربنا! 

طيب اللي مستغني يقول: أنا مش محتاج الدين! انت هتقعد تكلمني 
عن الدين هيعملي إيه في الدنيا أو يوم القيامة» أنا مش محتاج فالمستغني 
ده لن ينفعه ما تقول له من كلام. 

'أَمّا مَنِ اسْتَغْىَ" فربنا بيقول للبي -صلى الله عليه وسلم-: أنت رايح 
للمستغني الذي ظن نفسه غنيّاء أو ظن أن ما معه سينفعه, "ما مَنِ 
اسْتَغْىَ *فَأَنْتَ" المفروض الأولى بيك انك تروح للتانى 'فَأَنْتَ لَه" كلمة 
"لَه" كأنك مفرغ نفسك عشانه» طيب انت مفرغ نفسك عشان ده 
ليه؟ 
"فَأنت لَه تَصّدّى" قيل الصدى: 

© إما جاي من كلمة العطش يعني تفضل تبذل مجهود معاه كأنك 

واقف لما تعطش أو تتكلم معاه لما تعطش. 

© أو من الجبل» أنت تقف له كالجبل! 
يعني انت هتفني عمرك وهتتعب وهتعطش وهتقف كل ده عشان 
شخص مستغني! لا. مش دي العايير التي ربنا يريدها. ده شخص 
استغنى, فأنت بتديه على قدر استغنائه» لكن لا يتعارض المستغني مع 
المقبل لا بد أن تختار المقبل» وده معيار شرعي ذكرته السورة بوضوح. 
عشان محدش يبجي يقول أصل لو المستغني تبعي وده مش تبعي» اختار 
اللي تبعي» أبداء دي معايير شرعية هُسأل عنها يوم القيامة. 

الدعاة علمهم الله -عز وجل- من فضله "لا عِلّمَ لَنَا إلا مَا عَلَمْتَنَا 
> هم مش أحرار يعلموا مين» هم مش أحرار يضحكوا في 
وش مين ويكشروا في وش مين» الداعية سيسأل زي ما قولنا! 
ربنا قال: "أأنت قلت لتاس" الداعية سيّسأل عن كلامه» عن 
خطواته» عن حركاته, سيّسأل عن هذا. فلا بد أن يكون له إجابة اذا 
فعل هذا ولاذا لم يفعل هذا! 
فربنا بيقول له: "فَأَنْتَ لَه تصّدّى" ظننا في غالب الدعاة اللي بيعمل 
كده مش الحرص على الالء طبعًا النبي -صلى الله عليه وسلم- هنا 
الحرص على إيمان هؤلاء, وألا يلد هؤلاء في جهنم. 
طيب بعض الدعاة اللي مكن يُفضل الغني المعرض عن الفقير المقبل» 
بعض الناس يقول لك إيه؟ يبقى نطلع بقاعدة هنا إن الفقير دايعا مقدم 
عن الغني» القضية هنا مش قضية غني وفقير» القضية هنا قضية إقبال 
وإعراض. بعض المفسرين قال: "اسْتَغْىَ" أي باطال. لأء القضية هنا 
مش إن القرآن دابا بيقولك لا بد أن تفضل الفقير على الغني. طيب 

افرض غني مُقبل وفقير مُعرض. أنا اختار المقبل» عند التعارض انت 
بتختار المقبل. 

ربنا هنا قال: "اسْتَغْيَ" جاب عكسها ماقالش فقير, السورة بتقول إيه: 
"ما مَنِ اسْتغىّ * فَأَنْتَ لَهُ تَصَدّى * وَمَا عَلَيِْكَ ألا يَرْكّى". ما قالش 
وأما الفقير» قال: "وَأَمّا مَنْ جَاءَكَ يَسْعَى"؛ يبقى "جَاءَكَ" دي عكس 
"اسْتَغْىَ" يبقى استغنى ده ادان ظهره ومشى. 

فلَعَلّكَ باخ تَفْسَكَ عَلَى آئرهمْ' ؛ 'عَلَى آثارِهمْ" هم مش 
موجودين؛ هم مشيوا خلاص هم مش عايزين يسمعوا هتتعب نفسك 
علشاهم ليه؟ اهتم بالمقبل باللي طالب حت لو انت معتقد -ده طبعا 
بالنسبة للداعية مش بالنسبة للبي -صلى الله عليه وسلم- طيب ده 
هيعملي إيه؟! 

ا معرض الغني ده لو التزم أو لو أسلم ده تمكن يفتح ويصرف فلوس 
إغغا الفقير اللي جاي ده هيعمل إيه؟ فربنا بيقول لك: "وَمَا يُذرِيكَ". 


ليس عليك هداهم 

فربنا بيقول للبي -صلى الله عليه وسلم-: "أمّا مَنِ اسَْغْى * فَأَنْتَ لَه 
تَصّدَّى" ظننا في غالب الدعاة -إن شاء الله- أن هو غرضه نشر الدين, 
وإن بيبقى قلبه محروق إن ده ما يُسلمش أو قلبه محروق إن ده 
مايلتزمش, فربنا بيشيل الحرج ده لأن أحيانً الإنسان يُكَلّف با لا 
يُطيق» أمر شديد عليه» فربنا بيقول له: "وَمَا عَلَيْكَ" أنت مش 
هتتحاسب على ده "وَمَا عَلَيْكَ ألا يَرْكَى" الكلمة دي ممكن بالنسبة 
للداعية تعمله توازن نفسي رهيب. 
أحد الأدعية اللي بيدعيها المؤمنون: "رتا وَلَا تُحَمَلَْا ما لا طَاقَةَ لَنَا به 

> فأحيانًا الداعية يحمل نفسه ما لا طاقة 0 
أنه ملزم إن الشباب كله يلتزم» يحمّل نفسه أن كل الناس دي لازم تخش 
في دين ربناء فيبقى متوتر نفسيًا يضطر إنه يتخلّى عن أشياء من 
الغوابت: ويضطر إنه يبدل ويغير! طيب انت أصلًا ربنا ماأمركش بكده: 
ليه حَمّل نفسك ما لا تطيق؟! 

فالكلمة دي تعمل توازن» ربنا بيقول لك أنا مافرضتش عليك كده. 
"وما عَلَيِكَ اَل یری" أمال أعمل إيه يا رب؟ "وما مَنْ جَاءَكَ يَسْعَى' 
هو ده اللي تلتفت ليهء "وَأَمّا مَنْ جَاءَكَ" هو اللي جاي برجليه؛ وبعديم 
مش جاي بس» ده جاي 'يَسْعَى" ده جاي باذل مجهود. كيف تفضل 
من استغنى على من جاءك يسعى؟! شوف المعايير الربانية اللي بتوضح 
الأمور مش قضية غنى وفقر! 

"راما مَْ جَاءَك يَسْعَى -جميلة أوى كلمة- وَهُوَ شى" قيل: يخشى 
الله وقيل: يخشى أن تعرض عنه. لو أخدنا قول أنه: يخشى الله طيب 
إزاي وهو جاي للنبي -صلى الله عليه وسلم- ويخشى الله؟ 

دي عاملة بالظبط زي قول الله -عز وجل- وشوف ده فقه الصحابة, 
إنه كان بيرتبط بالنبي -صلى الله عليه وسلم- لکن قلبه معلق بالل 
ربنا بيقول ٳيه: "قڏ تمع الله فَوْلَ الي الك في رَوْجِهَا وَتَشْتكِي", 
وتشتكي إليك؟ "وَتَشْتَكِي إلى اله" امجادلة: ٠١‏ يعني هي بتكلم النبي - 
صلى الله عليه وسلم- لكن الشكوى في الحقيقة إلى الله فقلبها متعلق 
بالله. مش حت بالرسول -صلى الله عليه وسلم- "ادك في رَوْجِهَا 

-كان المتوقع وتشتكي إليك واللّه يسمع لكن ربنا بيقول إيه- وتشتكي 
إلى الله" . 

برضه ده جاي للبي -صلى الله عليه وسلم- لكن عارف إن الحداية 
بيد الله -عز وجل-», وعارف إن ربنا قال للنبي -صلى الله عليه وسلم- 
ِلك لا هدي مَنْ أَخْبَنْتَ' > هو جاي وعارف إن المداية 
بيد الله. وهو مأمور أن يذهب للنبي -صلى الله عليه وسلم-» وعمل 
اللي ربنا قالع عليه. وده لازم يبقى في شعور أي مدعو أو أي شخص 
طالب الحداية» أو رايح لعالم أو رايح لداعية أو رايح لشخص يعلم أن 
عنده خير» مايبقاش قلبه متعلق بيه أبدًا! لازم يعرف وهو رايح للعالم: 
"يا عِبَادِي كُلّكُمْ ضصَالّ سحت العام إل من هدي فَاسْتَهْدُونٍ 
أَهْدكُو يا عِبَادِي كُلَكُمْ جَائِعٌ, إل من أَطْعَْيُه"". لازم يعرف إن قلبه 
يتعلق بالله مش بالشخص. واللي هيروح لعالم أو لداعية وقلبه يتعلق 
بيه؛ قد يحرم بسبب ذلك» إن قلبه مش متعلق بالله -سبحانه وتعالی- 
> لا بد أن تتعلق القلوب بالله -سبحانه وتعالى -. 


۲ 


صحيح الجامع 

"وما ن جَاءَك يَسْعى * وَهْوَ يَخْشَى * فَأَنْتَ' 

أنت! أي الفعل ده ما كان ينبغي أن يصدر منك أنت! 'فَأَنْتَ عَنْهُ 
تَلَقّى" أو معناها فأنت عنه تلهى؛ أي إذا تلهيت أنت عنه فمن سيكون 
له! لو الدعاة انشغلوا عن المقبلين بالمعرضين؛ من سبُعلم المقبلين؟! من 
سيعلمهم أمر دينهم؟ من؟ من سيزكيهم؟ من سيتلو عليهم الآيات؟ من 
يعلمهم الكتاب والحكمة؟ إذا انشغل الدعاة عن المقبلين وانشغلوا 
با معرضين. 

ربنا بيقول للبي -صلى الله عليه وسلم-: "إن اسْتطّغت أن تَبْتَغِيَ 
تَقَقَا في الْأَرْضٍ أو 10 في السَّمَاءِ" > هؤلاء عمالين يطلبوا 
آيات وآيات وآيات! لو انت انشغلت بنفق الأرض و سلم السماء, 
لو الدعاة قعدوا ينشغلوا ويعملوا حركات عشان المعرضين وسابوا 
المقبلين! مَن سيُعلّم المقبلين؟! 


"فأنت عَنْهُ تلهّى": (عن): بيسموه حرف التجاوز» يعني أنت بعيد عنه 


٠ 
يف‎ 


وسايبه ليه؟! 


معايير ظبط الأولويات 

و الكلمة العجيبة أوي في السورةء اللي المفسرين وقفوا قدامها بحرج 
وهم بيفسروهاء كلمة: "تلهّى" تخيل! الله -عز وجل- يقول للبي - 
صلی الله عليه وسلم-: "قفنت عَنْهُ تَلهّى" يعنى كأن الداعية لو فعل 
"تلَهّى" وكأن الانشغال بالمعرض وترك القبل ربنا “ماه (تلهي), فليحذر 
الداعية وليحذر طالب العلم. 





أحيان طالب م ينشغل إنه يتعلم أشياء الواقع مش محتاجهاء والواقع 

محتاج أشياء معينة إنه يتعلمهاء ده نوع من أنواع التلهي؛ الداعية يدشغل 
بأمور ليست في واقعه» ده نوع من أنواع التلهي» لا بد أن يحذر الداعية, 
وأن يحذر العامل لدين الله, وأن يحذر المنفق اللي عايز يصرف الفلوس, 
مش القضية إنك تصرف الفلوس وخلاص» لازم تعرف الفلوس دي 
بتتصرف في المكان الصح والا لأ 'أجَعَلثمْ سقَايَة الج وَعِمَارَةَ 
الْمَسْجِدٍ الخحرام كُمَنْ آمَنَ باللَّهِ وَاليَوْمِ الآخر وَجَاهَدَ في 7 الله لا 
يَسْتَؤونَ عِنْدَ الله" ' أنك تعمل أعمال صالحة في وقت الدين 

محتاج أعمال أخرى ده (تلهي). يبقى إذا القضية مش أنك بتعمل أي 
خير وخلاص, لا؛ فيه معايبر لضبط أولوياتنك, فقد يسمى فعلك لنصرة 
الدين في وقت من الأوقات -إذا أعرضت عما هو أولى- قد يُسمى 
تلهي "قات عَنْهُ تَلَهّى". 

وفيه نقطة هنا قد تكون صعبة بس أنا هأقولها على عجالة, 

صد عن سبيل الله 

وفيه نقطة هنا قد تكون صعبة بس أنا هأقولها على عجالة؛ فعل "تلهّى" 
ده بعض العلماء قال ده فعل بيسموه من أفعال المطاوعة. أفعال 
المطاوعة ده إن الفعل ده بالرغم إن الفاعل هو اللي عمل الفعل لكن 
الفعل ده ماحصلش لوحده., ده فيه فاعل آخر هو اللي خلى الفعل 
ده بحدثء فبنسمى إن الفاعل ده طاوع الفاعل الأول! 

يعني إيه الكلام ده عشان أفهم؟ يعني لما يبجي ابنك الصغير يقولك 
الحق يابابا الكوباية انكسرت, انكسر (انفعل) ده صيغة من صيغ أفعال 
المطاوعة.. فانت هتقول له: مين اللي كسرها؟ الكوباية ما انكسرتش 
لوحدها! ده أكيد الكوباية طاوعت فاعل آخرء بالرغم إن (انكسر 

الكوب) الكوب ده فاعل» إعرابه لغة الكوب ده فاعل» لكن احنا 
بنقول الفعل ده فعل مطاوعة, يعني إيه فعل مطاوعة؟ يعني فيه فاعل 
آخر هو اللي خلى الفعل ده يحصل. 

فبنقول انكسر الكوب بالرغم إن الكوب فاعل» لكن مين الفاعل 
الحقيقي؟ قول الحقيقة» مين اللي كسر الكوباية؟ 

فكذلك دي أفعال المطاوعة, إن الفعل ده ماحصلش لوحده. 

زي: "إذ الْبَعَتَ أَشْقَاهًا" > وشرحنا ده هتلاقوه إن شاء 
الله في خطبة لسورة الشمس» "النْبَعَتَ أَشْقَامًا" هو ماقامش لوحده» هم 
اللي قعدوا يسخنوه عشان يقوم يقتل الناقة, فهو اتحرك. 


فكلمة 'تَلَيَّى' معناها إن أهل الباطل يحاولون أن يقوموا بإلهاء العاملين 
لدين الله يعني مش النبي -صلى الله عليه وسلم- هو اللي كان عمل 
كده من نفسه»ء لأ ده هم كانوا قاصدين يشغلوه عن الفقراءء هم 
قاصدين يشغلوه عن المقبلين,» هم قاصدين يشغلوا الداعية» ودائمًا 

يعملوا كده, إن أهل الباطل يحاولوا يقوموا باصطناع أشياء وأفعال تلهي 
الداعية. 

الداعية مغلا يبقى بيخوض معركة معينة بين الحق والباطل» يقوموا يجيبوله 
شبهات يخليه يتشغل بماء زي ما احنا شايفين دلوقتي شبهات عذاب 
القبرء والبخاري» وحاجات قلت ًا وأترد عليهاء انت ماشي في 
قضية؛ يشغلك عنهاء ده نوع من أنواع التلهي» أو يخترع لك قضية 
يشغلك بيهاء أو يلقي عليك تم ويتهمك في عرضك ويتهمك بأشياء 
معينة» هو كل ده عايز يلهيك. هم عارفين إن حتى هؤلاء الفقراء لو 
تركوا وتعرضوا لكتاب الله -عز وجل- هتتغير أحوالهم, لكن هم عايزين 
يلهوك عن ده. يعني هل كانت مشكلة أغنياء قريش؛ وجود الفقراء؟ 
هي دي كانت المشكلة الوحيدة في إسلامهم؟! يعني لو الفقراء كانوا 
مشيوا كانوا هيسلموا؟ فع هي دي؟ لکن لاء مش دي المشكلة, ده 
هو عايزين يلهوا الداعية عن دعوته "فأنت عَنْهُ لالس" 


وظيفة الداعية 

فربنا بيقول له: "كلا" هذه الكلمة الشديدة تقال للداعية اللي بيقدم 
أشياءً ليست هي من الأولويات؟ نعم؛ الداعية لا بد أن يكون على 
حذر في خطواته, وني کلماته» وأن يزن أفعاله يزان شرعي. 

"كلا إِعا تَذْكرَةٌ" أي إن الوظيفة تذكرة أو إن الدعوة تذكرةء أو أن 
القرآن تذكرة -أيا كان- إن دورك أنت مذكر؛ أنت مش مسؤول عن 
ده أو عن ده» "وَمَا عَلَيْكَ َل 0 انت وظيفتك حت لا تنساها في 
مشاغل الحياة: "عا تَذْكرَةٌ * فَمَنْ شَاءَ ذَكرَه". 

طيب هذه التكرة وهذه الآيات موجودة فين؟ 

'في صحف مُكَرَّمَةٍ * مَرْفُوعَةٍ مُطَهَرَةٍ * بأيْدِي سَفَرَةٍ * كرام بَرَرَِ" 

هنا ربنا وصف الصحف بثلاث صفات» ووصف حاملي الصحف 
بثللاث صفات. 

وصف الصحف بأنها مكرمة ومرفوعة ومطهرة. 

ووصف حاملي الصحف بأكم سفرة, كرام بررة, وهذه الصحف 
بأيديهم. 

الصحف دي قيل مع الملائكة. وممكن يبقى الوحي اللي مع الملائكة, 
أو الصحف التي في أيدي الملائكة اللي بيكتبوا فيها الأعمال» أو 
الصحف دي -على بعض الأقوال- القرآن (المصحف يعني) آيات الله 
-عز وجل- الموجودة بأيدي الصحابة. 

فكلمة 'سَفَرَةِ كرام بَرَرَةِ" إما ليقصد جا الملائكة, أو يقصد جا 
الصحابة. 

وكلمة الصحف إما يقصد با الصحف اللي مع الملائكة سواء اللي 
فيها الوحي, أو فيها أعمال العباد, أو آيات كتاب الله -عز وجل-. 


أي كان هذه الصحف -اللي هي 'تَذَكِرَةٌ" اللي هي الوحي- ربنا بيقول: 
هذه الآيات مكتوبة في صحف. لو الآيات ابتداءً نزلت إن دي 
الملائكة. فكذلك يقاس عليها العاملين لدين الله -عز وجل-من أهل 
الأرض. فربنا وصف الصحف -اللي هي آيات القرآن- إا مكرمة, 
فلازم تُكرّم ماتنزلهاش, يعني مايبقاش مثلا فيه استخفاف بآيات القرآن» 
ما يحصلش مثلا إنهم يعملوا حاجة فانت مضطر تقول القرآن بطريقة 

معينة عشان تراضيهم» لأ, القرآن يظل مكرم! ماتخليش ضغطهم عليك 
بخليك تغير في طريقة عرضك للقرآن. لا بد أن تحافظ على مستوى 
التكريم الذي ارتضاه الله -عز وجل- لآياته. 

"مَرْفوعَةَ" هم مارضوش يطلعوا؛ ماتنزلش» ماتنزلش انت الآيات» 
ماتحقرش انت من الآيات» ماتغيرش انت في الآيات, "هُكَرَمَة * مَرْفُوعَةٍ 
مُطَهرَةِ" التلات أوصاف تحس إن فيها رفعة, هو اللي مارضاش يطلع» 
مش معنى ماتنزلوش مش قصدي إنك انت ماتنزلش للناس؛ لكن لازم 
تنزل للناس لكن لا تغير في الآيات, لا تبدل في الآيات» الآيات ستظل 
عزيزة» عشان كده ربنا بيقول: "فَمَنْ شَاءَ ذَكَرَه" اللي عايز ويقبل؛ ربا 
مش هيمنعه» لکن لا بد أن يُقبل» هو اللي يجي؛ "وما مَنْ جَاءَكَ". 


حاملي الصحف 


"بأيْدي سَفْرَةٍ * کرام بَرَوَةِ" لازم الداعية يتحلى بمذه الأوصاف. 
يعنى إيه 1 مَقَرَة"؟ 

(السفير) ده من معناه: الكشف, السفرة: المكشوفة, وقيل إن التفسير 
جاية من كلمة (سَفر) أيَا كان ده الكشف عن معان الآيات. فالسفرة 
اللي بيكشفوا للناس عن معان القرآن» واللي بيوضح للناس عن معان 
الدين. 
وخد بالك جت إن ؛ هي بأيديهم» (بأيديهم) يعني تمن "في في صځف 
مُكْرَّمَةٍ * مَرْفُوعَةَ م رة * بأَيْدِي" والباء دي للملاصقة صقة, إن على طول 
حاملين لكتاب الله لا يدعون إلا بكتاب الله -عز وجل-, على طول 
هو حامل لكتاب الله يتحرك بكتاب الله -عز وجل- بين الناس» مش 
بيتحرك بكلامه» أهم حاجة بينشرها بين الناس كتاب الله -عز وجل- 
. "يدي سَفَرَةِ' طيب هو معاه القرآن بيتحرك للناس بيعمل إيه؟ يبين 
للناس معان الوحي؛ دي سفرة. 
وكرام كريم مش ببخيل.» أو وكرام) يعني لا يتدنس بأخلاق الناس, 
زي قول الله -عز وجل- كده: "ودا مَرُوا بِاللّغوٍ مَرُوا كرا" 
> أي لا يتدنس» لو فيه أخلاق سيئة مابيتغيرش, مابيخليش 
أخلاق الناس تؤثر على أخلاقه. فمايقولش مغلا الناس عاملتني وحش؛ 

آنا هاعاملهم وحش. هو مابيقوليش سلام علیکم» أنا مش هأقوله سلام 


عليكما 


لما والد سيدنا إبراهيم يم قال له: "لن ا تنته لَأَرْحمَئَكَ وَاهُجُرْنٍ مَل" 






> وهو عمال يقول له قبلها في سورة مرم أربع مرات 
"يا ا وفي الآخر بيقول له هارميك بالطوب! سيدنا إبراهيم 
ماقالوش تصدق أنا غلطان» أنا عمّال أقولك يا أبت» وانت تقول 
ترميني بالطوب؟ لاء ماقالوش کده» قال: "سلاد فيلك" > ذه 
الإنسان الكرع الذي لا يتأثر بأخلاق الناس» ولا يتدنس ويتأثر 
بأخلاقهم. 
وده أحد معان قول الله -عز وجل- في الداعية: 'وَنيَابَكَ فَطْهَرْ" 

> لازم دابمًا ثيابك وأخلاقك تظل طاهرة» وباطنك يظل طاهر 
"كرام بَرَرَةِ"؛ البررة: المتسع في فعل الخير للناس. لذلك لا ربنا قال: 
"إن الْأَبْوَارَ يَشْرَيُونَ من گأس گان مراجھا کاو > قال 
بعملوا إيه من أفعاهم: "وَيُطُْعمُونَ الطَعَامَ عَلَى خُبَهِ 

سير" > فده متوسع في أعمال الخير» حتى للأسير الكافر؛ 
يطعمه. 
فإذًا صفات الداعية: 
-١‏ أنه بأيديه القرآن, لا يتحرك إلا بالقرآن. 
- يوضح ويفير ويُسفر للناس عن معان القرآن؛ سَفْرَةٍ. 
57 0 لا يتأثر بأخلاقهم؛ ويكون کرم معهم. 

- بَرَرَةٍ يتوسع في فعل الخيرات؛ سواء في الطاعات, أو فعل الخير مع 
الناس. 
دي صفات الداعية الذي يتحرك بين الناس, ثم بعد ذلك ما عليه ألا 
یزگی أحد! 
خلاص؛ انت هنا عملت اللي عليك. لو انت قصرت في الأشياء دي 
عاسب عليهاء لكن انت تحليت بذه الأخلاق. وخليت الصحف 
بيديك» وبقيت من السفرة الكرام البررة -وقيل ده وصف للملائكة 
حاملي الوحي» وده كذلك يبقى وصف خاملي الوحي في الدنياء لا بد 

أن تتحلى بمذه الأخلاق. تحليت بمذه الأخلاق وانتشرت بين الناس؛ 
ما عليك ألا يزكى أحد. 


زي أمنا خديجة ما قالت للنبي -صلى الله عليه وسلم-: ماتخافش, 
"كلا أَبْشِرْ فَواللّه لا يريك الله أبَدَا"”. طالما بتحافظ على الصفات 
دي» انت ماتخافش؛ استمر واثبت» ولو اجتمع عليك أهل الأرض 


الإعراض رغم التذكرة 

ثم بعد كل الوصف ده» ربنا بيقول إن هيظل ناس معرضة مهما عملت» 
واللّه لو انت بقيت بأيديك الصحف وسفرة والكرام والبررة؛ هيظل فيه 
ناس معرضة! فربنا بيقول: "فقتل الْإِنْسَانُ مَا أَكْفَرَهُ". فيه ناس -بالرغم 
من كل هذا- ستحافظ على الإعراض - والعياذ بالله-, ولن تقبل أن 
تتركى. فربنا بيقول: "قل الْإنْسَانُ ما حْفرَة» 


0 صحيح البخاري 

"ما أَكْفَرَهُ" فيها معنيين: 

-١‏ أي: ما أشد كفره. (ما) تعجب. 

؟- (ما) استفهامية: ما الذي جعله يكفر؟! إيه اللي مخليه يكفر؟ زعلان 
من إيه؟ مش مقتنع بإيه؟ 

أو تعجب» أبعد كل هذا يكفر؟! ما أشد كفره. 

"فل" قالوا بمعنى: لَعِنَ. وليه (فتل) مش (لْعِنَ)؟ 

بعض العلماء حاول يُفسَرء فجَمّع كلمة (قنل) في القرآن» لقاها جت 
في أربعة مواضع: في (الذاريات» والمدثرء وعبس» والبروج)» وحاول 
يجمع إيه المعنى المشترك, وقال (قتل) دي اللعنة الدائمة مش أي لعنة, 
أي كان ده جهد لبعض العلماء. 


"قتل الْإِنْسَانُ مَا أ مره" طي طيب ال عرض ده "من أي حي خَلَقَهُ"؟ مُعرض 
على إيه؟ متكبر على إيه؟ بِيُذَكْرَه بأصله: "من أي شَيْءٍ خَلْقَهُ * مِنْ 
نْطَفَة خَلَقَهُ فَقَدَرَهُ" ربنا هنا بيقول للإنسان جاب له القصة من الأول 


انت معرض على إيه؟! انت إيه اللي ليك معرض؟! 

خدوا بالكم يا جماعة؛ تذكير ربنا -سبحانه وتعالى- بالنعم على 
الإنسان؛ كل سورة ليها وجهة بتركز عليها. 

هنجد هنا التركيز على قدرة الله المطلقة على الإنسان, وأن الإنسان لا 
يڪرج عن طوعه. إن الإنسان لا يخرج عن قدرة الله يعني مدى قهر الله 
-عز وجل- للإنسان؛ ده بالنسبة للصفات الأولانية لغاية: "كلا لم 
يَقْضٍ ما أَمَرَه". وبعد كده النعم التانية: "فَلْيَنْظرٍ الْإِنْسَانْ إل طَعَامِهِ", 
ده نوع آخر من النعم. 

يبقى تذكير قدرة الله على الإنسان وأن الإنسان لا يستطيع أن يخرج 
خارج هذه القدرة, مهما أو من قوة لن يخرج خارج هذه القدرة» ونوع 
تان من النعم من أول: 'قلینظر الْإِنْسَانُ إن طُعامه". 

النوع الثانن من النعم بيركز على حاجتين: على التنوع والكثرة. 

- الكثرة: "أ صتا المَاءَ ص" 

- التموع: 'فَأَنْبَثْنَا فيا حَبّا * وَعِنَبا وَقَضْبًا * وَرَيُْونَ وَتَخاَا * وَحَدَائِقَ 

يبقى النعم التانية فيها حاجتين: التنوع والكثرة. والتذكير بالأولانية؛ 
القدرة المطلقة التي لا يستطيع الإنسان أن جرج عنها. 


وكأن هذه الآيات تحاصر الإنسان المعرض, وكأن هذه الآيات لا بد أن 
يستعملها الداعية مع الإنسان المعرض. يبقى الإنسان المعرض له 
خطاب» والإنسان المُقبل له خطابء والإنسان الُتحيّر له خطاب, 
والإنسان المستضعًف له خطابء والإنسان المستكبر له خطاب. ده 
الإنسان المعرض اللي مش عايز يسمع» في أول السورة هو مستغنيء 
وده سر تسمية يوم القيامة هنا باسم (الصاخة)» -احنا اتكلمنا عن 
اسم (الطامة) ليه اسم الطامة؟ وهييجي ليه اسم الغاشية-, هنا اسم 
(الصاخة) التي تصم الآذان, لأنه ماكانش عايز يسمع» فهتيجي حاجة 
هتخليه يسمع غصبًا عنه! 


كيف تتكلم مع هذا الشخص المعرض؟ 


"سورة د ييا من 1 لة الثم د جزء عة" 









شبكة الطربق إلى الله way2allah.com‏ 


هنا نتكلم معاه إزاي؟ تُذَكْرُه إن انت هتروح من ربنا فين؟! ربنا خلقك 
من نطفة, "فَقَدَّرَهُ", يعني إيه "فَقَدَرَهُ"؟ ربنا قدّر كل حاجة فيك؛ ربنا 
قدّر طولك وشكلك وعرضك ولون عينيك وعمرك والقلب لغاية امق, 
والتَقّسء كل ده ربنا اللي قدّره» أنت لم تفعل شيئًا! 

انت بتحاصر الإنسان» انت بتنكر إيه؟! ده انت كل حاجة ربنا اللي 
عملها فيك» بتنكر إيه؟ ده انت ماتقدرش تتار لون شعرك! أنت 
ماتقدرش تختار شكلكء أنت ماتقدرش» ده حتى شوف الكلمة: 2 
السّبيل يَسَرَه"؛ أنت ماتعرفش تنزل من بطن أمك» لولا أن ربنا يسر 
لك السبيل! قيل: السبيل هو مكان خروج الإنسان من الرحم» لولا أن 
ربنا يسر ماكنتش نزلت» ده اختيار الإمام الطبري. 

وقيل: "السّبيل يَسَرَه" يعني طريق الحداية أو طريق الضلالء ومال إليه 
ابن كثير. 

لكن لو قولنا سياق الآيات على اختيار الإمام الطبري, يعني حتى أنت 
كنت نطفة, ربنا خلاك بني آدم» كيف تحولت النطفة لبني آدم؟ ومن 


الذي قدَّر هذه الأشياء؟ ربناء أنت ماعملتش حاجة! كيف خرجت من 

بطن أمك؟! ربناء أنت م حاجة» أنت مااخترتش امتى تنزل› 
ولا تعرف تنزل لوحدك! "م 2 يَسسَرَه" وربنا هيختار امى تموت, 


0 انت 9 ينطع انلعل ذلك. 


5 َمَائَهُ فَأَفَبرَه" ربنا خلاك تبقى تحت الأرض» قيل ده تكرمة» وقيل ده 
مش بس تكرمة؛ ده فهر للإنسات» ربنا خلاك تتحط تحت الأرض 2 
أَمَاتَهُ فأَقْرَهُ", كان متوقع سياق الآيات أن ربنا يقول إيه: "م الشبية 


2 


ی 
ا ع 


1 9 ماه فاق و5" : ه": رم أنشره) : يعني يبعثه لأ تيجي كلمة ثم إيه؟ 
"م إذا شَاءَ" ليه كلمة "إذا شَاءَ"؟ 

كأن ربنا بيقول لك:أنا هاسيبك ميت ها أشاء إنك تبعث» فربنا يبعنك 
في الوقت الذي يشاء. 

طيب انت بتعمل إيه؟ ربنا اللي جابك من النطفة, وربنا اللي قدّر من 
وسط ملايين الحيوانات المنوية إن الحيوان المنوي ده هو اللي يوصل» 


وربنا اللي قدَّر المواصفات, وربنا اللي قدّر البويضةء وربنا اللي قذر 

الزمان والمكان والشكل وسبيل النزرول وميعاد حياتك وميعاد موتك 
ومتى تقبر» ثم يتركك إلى أن يشاء الله ثم يبعنك.. انت عملت إيه؟! 






"كلا َم يَقَضٍ ما أَمَرَهُ", بعد كل ده انت لسه مش عايز تنفذ أوامره! 
كلمة "كلا لما يَفَْضٍ ما أَمَرَه" قيل من معانيها؛ أي: كلا لما يقض 
الإنسان (الفاعل) ما أمره الله به» يعني لسه ماعملش الطاعات الواجبة 
عليه» يعني بعد ذكر هذه النعم اللي فاتت أنت ماعملتش الواجب 
عليك تجاه شكر هذه النعمء أنت واجب عليك شكر نعم معينة» أنت 
وقبل: "كلا لَمّا يَفْضٍ ما أَمَرَه' يعني لسه الله -عز وجل- لم يشأ أن 
يبعثه الآن ويتركه الآن يعيش في الدنياء وده اختيار الإمام ابن كثير القول 
التاني. "كلا لما يَقْضٍ ما أَمَر ه * فَلْمَنَظرِ الإِنْسَانْ إلى طَعَامِه", إيه علاقة 
الآيات دي باللي قبلها؟ 

فيه ناس قالوا: إذا أراد الإنسان أن يقضي ما عليه من شكر نعمة الله 
-عز وجل- فعليه أن ينظر إلى نعم الله -عز وجل-؛ "فَلينظر الإِنْسَانُ 
إلى طُعَامِه" يبقى ربطها باللي قبلها. 

قال: "كلا لَمّا يَقْضٍ ما أَمَرَه" أي ل يفعل الإنسان ما أمره الله -عز 
وجل- به من الشكرء وإذا أراد الإنسان أن يشكر الله حق شكره. 
فليفعل ماذا؟ "فَلْيَنْظر" أي تدبرّاء "فَلينظر الْإِنْسَانُ إلى طَعَامِهِ' 

وقيل: إذا أراد أن يعظم الله حق قدره: "فَلَيَنْظْرِ الْإِنْسَانَ" فليتأمل في 
آيات اللّه. 

هنجد هنا السورة جابت النظر في حاجتين: 

-١‏ النظر في آيات الله المتلوة -وهي القرآن- اللي هي الصحف 
المطهرة. 

؟- والنظر في الكون؛ آيات الله الكونية المرئية. 

يبقى النظر في آيات الله المقروءة, والنظر في آيات الله المنظورة. الكون 
المنظور, وكتاب الله -عز وجل- القرآن, الكون والقرآن. اللي عايز 
يفعل ما أمره الله -عز وجل- به فلينظر في القرآن ولينظر في الكون 
"فَلْمَنْظرٍ الإِنْسَانْ إلى طَعَامه". 

"أن صبَبْنَا الْمَاءَ صَيا": الكثرة. 

"م شَهَفتا الْأَرْضَ شَفًا": يعني هذه النبتة لما طلعت مش هي اللي شقٌت 
الأرض. النبتة ضعيفة, منظر النبتة الخضرة الصغيرة وهي بتشق الطين 
وتطلع؛ ربنا بيقول لك أنا اللي شقيت ها ده مش هي اللي عملته. 
"أ صَبَبَْا الْمَاءَ صَبّا * م سَقَقنَا الْأَرْضَ شَقًا" نسب الله -عز وجل- 
الشق إليه. "م سَفَقَنَا الْأَرْضَ شَقَا * فَأَنْبَثْنَا فِيهَا حا" من اللي دخل 
جوه وأنبت الحب؟! 

'وَعِتَبَا وَقَضْبًا * وَرَيُْونَا ونلا * وَحَدَائِقَ علا" متكالبة متكاثفة» مين 
اللي عمل لك الجنات؟ من اللي عمل لك كل ده؟ 

'وَحَذَائِقَ عُلَيَا * وَفَاكِهَةَ واب" ومش ليك انت لوحدك 'مَمَاعًا لَكُمْ 
َلأَنْعَامِكُمْ" مين اللي عمل لك كل النعم دي؟ قلنا هنا النعم بتتميز 
بالكثرة والتنوع. 


"اذا جَاءَت الصَّاخَةُ" طالما هو مش راضي ييجي بقى» هو مارضاش 
ييجى التان المستغنى» طيب انت مش هتيجى الصّاخة هى اللى 


هو 

"اذا جَاءَت الصَّاخَّةٌ" قولنا ليه اختيار "الصَّاخَّة" هنا؟ 

لأن هو ماكانش عايز یسمع» كان رافض يسمع. فهنا ربنا بيقول له 
هتسمع غصبًا عنك الصاخة يوم القيامة. هناك كان بيهرب من النبي 
-صلى الله عليه وسلم- مش عايز يسمع» هيجي يوم القيامة يهرب 
من قرايبه. هناك كان هربان من النبي -صكى الله عليه وسلم-, 
ومستغبي بإيه؟ مستغني بعشيرته» هناك هيهرب من هذه العشيرة 'يَوْمَ 
بف (١‏ مَرءُ من أخيه وا أيه * وَصاحبته وَبنيه' 

فيه هنا سؤالين: ليه جه الترتيب ده؟ لاذا بدأ بالأخ, وبعدين الأم 
والأب» وبعدين الزوجة والبنين» في حين في سورة المعارج جه ترتيب 
عكسي؟ يعني هنا بدأ من الأبعد إلى الأقرب, الأخ أقرب منه الأب 
والأم, أقرب منهم الزوجة, وأقرب حاجة للشخص الأولاد. ده اللي 
بيحصل بعد الزواج» الترتيب ده؛ بيبقى أخوك وبعدين الأم والأب 
وبعدين الزوجة وبعدين أقرب حاجة ليك الأولاد, بدأ من الأبعد إلى 
الأقرب. نجد سورة المعارج العكس: "يو يود الْمُجْرِمُ َو يَفْنَدِي مِنْ عَذَابِ 

5-86 5 ي ر اضر شي رع م 3 4 ل ا + . 
يَوْمِئذٍ بيه * وَصَاحِبْتِهِ وَأخيه ' وَفصيلته التي تؤويه * وَمَنْ في الأرضٍ 


جم" بدأ من الأقرب للأبعد. 


ليه هنا بدأ بالأبعد؟ 
هنا هو كأنه عايز يهرب» هو هنا عايز يهرب من أي حد. من أي 
علاقات. فبيبدأ بالعلاقة الأبعد يكسرها؛ لأن لسه فيه فرصة؛ هو هنا 
فرصة الغرب . 

هناك سورة المعارج فرصة الافتداء. يعني إيه؟ 

تخيل واحد بيترمى في جهنم» خلاص بيقع عايز يجيب أقرب حاجة 
جنبه في إيده ياخدها يرميها وينجو. فبيجيب أثمن حاجة, بمعنى: لو 
واحد بيغرق وقالوا له: ادفع فلوس واحنا ننقذك» هيمد إيده على أغلى 
حاجة في ثروته ويدفعهاء ويقول: طيب خدوا ده ونجون! أغا ده لسه 
بیهرب» فبيبدأ يهرب من أخوه, يلافي أبوه وأمه» يبدأ يهرب من أبوه 
وأمه. يلاقي زوجته -وهنا الزوجة اتسمت صاحبة لأن العلاقة بينهم 
كويسة, وبالرغم من كده هيهرب منها-. ويبدأ يهرب من زوجته» حتى 
أولاده يبدأ يهرب منهم! هناك: بيمد إيده على أقرب حاجة عايز ينجو, 

فيمد إيده على أغلى حاجة يعتقد أنه هينجو لما يقدم أغلى حاجة! 
فيقدم الأولاد, ولسه مفيش فايدة, يقدم الأخ مفيش فايدة! 

ومن لطف التعبير هناك: ماجابش الأب والأم, كأن حت مراعاة للأدب 
مع الوالدين حتى هناك في الافتداء, هنا الفرار ماشي انت هتسيبهم 
لكن هناك انت هترميهم في جهنم, فربنا قال: "يَوَدُ الْمُجْرمُ لو يَفتَدِي 
من عَذَابٍ يَوْمِئِذٍ ببَبيه * وَصَاحِبَتِهِ وَأَخِيه * وَفَصِيلَتهِ'. ماذكرش لفظ 
الأب والأم. 

لدرجة إن هناك لو خلص ثروته كلها وماعدش غير العالم, ارمي العام 
كله في النار بس أنا أنجو مش مشكلة! يتقال له نرمي الدنيا كلها في 
النار وانت تنجو؟ يقول لك: آه. مش مشكلة. 

لكن هنا هو لسه بيفر. وبعدين هنا ماقالش يفر من الأخ والأب والأم, 
قال: 'يَفدٌ الْمَرْءُْ من أخيه". ربنا بيذكره بعلاقته. أخوك انت هتهرب 
منه؟ آه؛ هاهرب منه. 

وأمك وأبوك, هتهرب منهم؟ آه؛ هأهرب منهم. 

زوجتك التي صاحبتك في المشاكل» هتهرب منها؟ ه؛ هأهرب منها. 

أولادك الذين هم قطعة منك قرب من اللى قطعة منك؟ آه؛ أهرب 
شوف اللى كان بيهرب من الموعظة والنصيحة» دلوقق يهرب من أولاده 


الاسام ا انر i‏ 
وَصاحبته وَبنيه . 
عو کچ 2 جر 






9 و 2 


ليه يهرب منهم؟ "لكل امُرئ مِنهُم يَْمَيِذٍ سَأَنْ يغْيي' 

خد بالك من كلمة "يُغنيه" وكلمة "ليتف" في الأول. 

في الدنيا كان مستغني وكان مشغولا بالفلوس والأولادء هناك مشغول 

-في الآخرة- عن الفلوس والأولاد. هناك "وَإِذَا العِشَارُ عُطِلَتْ" 
؛ هناك "يَوْمَ يقر الْمَرْهُ من أخيه". 

في الدنيا كان مشغولًا بالأولاد والأموال عن الدين, هناك مشغول بشأنه 


الخاص عن الأموال والأولاد "لكل امرې منهم يَوْمَئِلِ 0 يغنيه". 


في الآخر ينقسم الناس إلى فريقين: 


. وجوه يَوْمَئلُ مُسْفْرَة ضاحكة مستبشره › دول الدعاة إلى الله 
دول العاملين لدين الله -عز وجل-» اللى بيُسفروا للناس» الإسفار ده 

جاي من الصبح والإنارة والإضاءة, وهذا هو أحد معان (سفرة): أنه 
بيضئ 0 

فكذلك "مُسْفرة": زي ما كان بينور للناس طريقهم في الدنياء يبجي يوم 
القيامة وشه منور» ينور للناس. 

"ضَاحِكة": زي ما كان بيضحك للناس ويستبشر بحم ويدعوهم إلى الله 
-عز وجل-» كذلك يكون ضاحك, زي ما أدخل السرور على الناس 
في الدنيا بأن هو علمهم دين ربناء كذلك يكون ضاحك يوم القيامة. 
'مُسْمَبْشِرَة" زي ما كان بيدخل البشرى على الناس في الدنيا ويبشرهم 
بالجنة -ليسلموا ويدخلوا في دين الله -عز وجل- كذلك هو يستبشر 
مسفرة: أي مضيئة. ضاحكة مستبشرة: مستبشر باللي هيشوفه من 
النعيم» يضحك لا رأى من نعيم الله -عز وجل-», ولسه مستبشر لما 
سيحدث من نعيم. 

- الصنف ا "وَوْجُوةٌ يَوْمَئذ -والعياذ بالله- عَلَيْهَا غَبَرَة". (الغبرة): 
التراب. "تَرْهَقها فة" القترة: السواد. 

يبقى 50 تراب ووشه أسود» اجتمع عليه حاجتين: التراب والسواد. 

ختمت السورة ب "ولك هُمْ الْكَفَرَةُ الْفَجَرَة". 

"الكفَرَةٌ" دي مع الغبار, "الْفَجَرَة": مع السواد. وكأن الغبار والسواد 
دي الحواجز التي وضعها بينه وبين الدين. 

الغبار: الكفر, والسواد: دي المعاصي, دي الحاجات اللي وضعها بينه 
وبين دين ربنا. فهتظل برضه تيجي على وجهه -والعياذ بالله- يوم 
القيامة. 

فالغبرة: ده الكفر. الكافر: يعني الزارع اللي بيجيب البذرة» ويكفرها 
في الأرض -يعني يغطيها- يحط التراب ويغطيها عشان تدفن في الأرض. 
كذلك الكافر هو اللي حط التراب على فطرته وعلى سمعه -مش عايز 
يسمع- وعلى بصره» ومااکتفاش بكده. ده فجر في المعاصي» فكل 
معصية تخلي وشه أسود أكترء فجمع بين الكفر والفجور» فكذلك 
يجتمع على وجهه التراب والسواد. فكما جمع بين الكفر والفجور, 
بجتمع على وجهه الغبار والسواد. 

فانتهت السورة إلى فريقين: فريق الدعاة العاملين اللي بيدخلوا على 
الناس البشرى» اللي بينوروا للناس طريقهم. اللي في وسط الغبار 

والسواد الموجود. في وسط الكفر والمعاصي النتشرة» هو لسه بيجاهد 
عشان ينشر دين ربنا بين الناس. 

فيه ناس وجوهها مسفرة ضاحكة مستبشرة, بالرغم إن فيه ناس - 
والعياذ باللّه- هتيجي استجابت هؤلاء فتأ يوم القيامة "عَلَيهًا 7 5 
تزكفها قا * أوليك هم الكفزة الفجرة". 





أحبتي في اللّه: هذه السورة سورة مهمة جدًا للدعاة العاملين لدين الله. 
فصلت بين النبأ والنازعات والتكوير والانفطار. هنجد أن سورتين 
اتكلموا عن يوم القيامة والموت وسورة مهمة للداعية» وبعدين سورتين 
عن يوم القيامة: التكوير والانفطارء وبعدين سورة مهمة عن المعاملات: 
سورة المطففين. 

فتجد سور يوم القيامة» وسور تعلمك تتعامل إزاي» ودي سورة مهمة 
جدًا للدعاة؛ حتى لا ينحرفوا في طريقهم. 

نسأل الله -عز وجل- أن يستعملنا وأن يثبتنا. 

أقول قولي هذا وأستغفر الله لي ولكم. وجزاكم الله خيرا. 

